TÄMÄ ON JURIDINEN SOPIMUS SINUN JA APPLE INC:N ("APPLE") VÄLILLÄ. TÄMÄN
SOPIMUKSEN EHDOT KOSKEVAT OSALLISTUMISTASI APPLE-KEHITTÄJÄNÄ. LUE TÄMÄ
APPLE-KEHITTÄJÄSOPIMUS ("SOPIMUS") ENNEN KUIN PAINAT "HYVÄKSY"-PAINIKETTA
JA VALITSET TÄMÄN SIVUN ALAREUNASSA OLEVAN VALINTARUUDUN. PAINAMALLA
"HYVÄKSY"-PAINIKETTA SUOSTUT NOUDATTAMAAN TÄMÄN SOPIMUKSEN EHTOJA.
JOS ET HYVÄKSY TÄMÄN SOPIMUKSEN EHTOJA, PAINA "PERUUTA"-PAINIKETTA.

Apple-kehittäjäsopimus
1. Suhde Appleen, Apple ID -tunnukseen ja salasanaan. Ymmärrät ja hyväksyt sen, että rekisteröityessäsi
Applelle Apple-kehittäjäksi ("Apple-kehittäjä"), sinun ja Applen välille ei luoda oikeudellista kumppanuutta
tai edustussuhdetta. Suostut olemaan väittämättä tai vaatimatta toisin. Vakuutat myös, että olet vähintään
13-vuotias, ja vakuutat, että sinulla on laillinen oikeus rekisteröityä Apple-kehittäjäksi. Tämä sopimus on
mitätön, jos se on lain mukaan kielletty eikä oikeutta rekisteröityä Apple-kehittäjäksi ole myönnetty tällaisilla
lainkäyttöalueilla. Ellei Apple ole kirjallisesti toisin sopinut tai sallinut, et voi jakaa tai siirtää Applelta
Apple-kehittäjänä saamiasi etuja. Apple ID -tunnusta ja salasanaa, joilla kirjaudut Apple-kehittäjätilillesi,
ei saa jakaa millään tavalla tai kenenkään kanssa. Olet vastuussa Apple ID -tunnuksesi ja salasanasi
luottamuksellisuuden säilyttämisestä sekä kaikista tilisi yhteydessä tehtävistä toimista.

2. Kehittäjän edut. Apple-kehittäjänä sinulla voi olla mahdollisuus osallistua tiettyihin Apple-kehittäjien
konferensseihin, teknisiin keskusteluihin ja muihin tapahtumiin (mukaan lukien tällaisten tapahtumien
verkkolähetykset tai sähköiset lähetykset) ("Apple-tapahtumat"). Lisäksi Apple voi tarjota sinulle tiettyjä
palveluita ("Palvelut"), kuten on tarkemmin kuvattu tässä ja Apple-kehittäjäsivustoilla ("Sivusto"), vain
omaan käyttöösi Apple-kehittäjänä osallistumisen yhteydessä. Palvelut voivat sisältää, näihin kuitenkaan
rajoittumatta, kaikki palvelut, joita Apple tarjoaa Apple-tapahtumissa tai Sivustolla, sekä minkä tahansa
Sivustolla näytetyn sisällön tai materiaalin tarjoamisen ("Sisältö"). Apple voi muuttaa, keskeyttää tai
lopettaa Palvelujen, Sivuston ja Sisällön tarjoamisen sinulle milloin tahansa ja asettaa rajoituksia tietyille
ominaisuuksille ja materiaaleille, joita tarjotaan, tai rajoittaa pääsyäsi kaikkeen tällaiseen materiaaliin tai
materiaalin osiin ilman ennakkoilmoitusta tai vastuuta tällaisista toimista.

3. Rajoitukset. Suostut olemaan käyttämättä Sivustoa tai mitä tahansa Palveluja, Apple-tapahtumia
tai Sisältöä, jonka Apple on toimittanut sinulle Apple-kehittäjänä, millään luvattomalla tavalla, joita ovat
esimerkiksi tunkeutuminen, verkon kapasiteetin kuormittaminen tai Palvelujen, Sivuston tai Sisällön
muu kuin sallittu käyttö. Sivusto ja sinulle toimitettu sisältö on suojattu tekijänoikeuksilla ja muilla
immateriaalioikeuksilla, ja sitoudut noudattamaan ja ylläpitämään kaikkia niihin sisältyviä ilmoituksia,
lisenssitietoja ja rajoituksia. Ellei tässä ole nimenomaisesti sallittu tai erillisessä Applen kanssa solmitussa
sopimuksessa ei ole muuten sallittu, et saa muokata, julkaista, verkottaa, vuokrata, leasing-vuokrata,
lainata, lähettää, myydä, osallistua siirtoon tai myyntiin, jäljentää, luoda alkuperäissisältöön perustuvia
johdannaisteoksia, levittää edelleen, esittää, näyttää tai millään tavalla käyttää mitään Sivuston, Sisällön
tai Palvelujen osaa. Et saa purkaa, selvittää käänteisessä järjestyksessä purkamalla, pilkkoa tai yrittää
johtaa Palveluiden, Sivuston tai Sisällön ohjelmistojen tai turvakomponenttien lähdekoodia (paitsi siltä
osin kuin sovellettava laki sen sallii tai siinä määrin kuin jokin rajoitus on kielletty sovellettavassa laissa tai
siinä määrin kuin siihen liitetyt käyttöoikeusehdot sen sallivat). Sivuston, Sisällön tai Palvelujen käyttäminen
tietokoneverkon, ohjelmistojen, salasanojen, salauskoodien tai teknisten suojaustoimenpiteiden rikkomiseen,
muuttamiseen tai kiertämiseen tai muuhun laittomaan toimintaan tai sen mahdollistamiseen, että muut
toimivat niin, on nimenomaisesti kielletty. Apple säilyttää kaikkien Sivustoon, Sisältöön, Apple-tapahtumiin
ja palveluihin liittyvien oikeuksiensa omistusoikeuden, ja lukuun ottamatta tässä nimenomaisesti
mainittuja oikeuksia, mitään muita oikeuksia tai lisenssejä ei myönnetä tai oleteta annettavan minkään
Applen immateriaalioikeuden suhteen.

4. Salassapitovelvollisuus. Ellei tässä kohdassa toisin mainita, hyväksyt sen, että Applen kaikki sinulle
Apple-kehittäjänä toimittamat julkaisua edeltävät Apple-ohjelmistot, Apple-palvelut ja/tai Apple-laitteistot
(mukaan lukien niihin liittyvät dokumentaatiot ja materiaalit) ("Julkaisua edeltävät materiaalit") ja kaikki
Applen Apple Eventsin yhteydessä luovuttamat tai paljastamat tiedot katsotaan ja niitä kutsutaan
"Applen luottamuksellisiksi tiedoiksi", joita koskevat tämän sopimuksen luottamuksellisuusvelvoitteet.

Edellä todetusta huolimatta Applen luottamuksellisiin tietoihin ei sisälly seuraavia: (a) tiedot, jotka ovat
yleisesti ja laillisesti saatavissa eikä tällainen saatavuus aiheudu sinun virheestäsi tai rikkomuksestasi;
(b) tiedot, jotka Apple yleensä asettaa yleisön saataville; (c) itsenäisesti kehittämäsi tieto ilman minkään
Applen luottamuksellisen tiedon käyttöä; (d) tiedot, jotka on laillisesti saatu kolmannelta osapuolelta,
jolla on oikeus siirtää tai luovuttaa niitä sinulle rajoituksetta; tai (e) mikä tahansa kolmannen osapuolen
ohjelmisto ja/tai asiakirja, jonka Apple on toimittanut sinulle ja johon on liitetty lisenssiehdot, jotka eivät
aseta luottamuksellisuusvelvoitteita tällaisen ohjelmiston ja/tai asiakirjojen käytölle tai paljastamiselle.
Lisäksi Apple suostuu siihen, että edellä mainitut luottamuksellisuusehdot eivät sido sinua koskien
Applen WWDC-konferenssissa (Applen Worldwide Developers Conference) julkistamien Applen
ennakkojulkaisuohjelmistojen, -palveluiden ja/tai -laitteistojen teknisiä tietoja, paitsi siten, että et saa
julkaista näyttökuvia tällaisesta materiaalista, kirjoittaa julkisia arvosteluja tällaisesta materiaalista tai
jakaa tällaista materiaalia edelleen.

5. Applen luottamuksellisten tietojen paljastaminen ja käyttämättä jättäminen. Ellei Apple ole
nimenomaisesti sopinut tai toisin sallinut kirjallisesti, sitoudut olemaan paljastamatta, julkaisematta tai
levittämättä mitään Applen luottamuksellisia tietoja muille tahoille kuin muille Apple-kehittäjille, jotka
ovat työntekijöitä ja urakoitsijoita samassa yhteisössä kuin sinä ja sittenkin vain siinä määrin kuin Apple
ei muuten kiellä tällaista paljastamista. Lukuun ottamatta sallittuja käyttötarkoituksiasi Apple-kehittäjänä
tai muulla tavoin, jotka Apple on nimenomaisesti kirjallisesti hyväksynyt tai sallinut, sitoudut olemaan
käyttämättä Applen luottamuksellisia tietoja millään tavalla, mukaan lukien rajoituksetta omaan tai
kolmannen osapuolen eduksi ilman Applen valtuutetun edustajan etukäteen antamaa kirjallista hyväksyntää
kussakin käyttötapauksessa erikseen. Suostut lisäksi toteuttamaan kohtuulliset varotoimet estääksesi
Applen luottamuksellisten tietojen luvattoman käytön, paljastamisen, julkaisemisen tai levittämisen.
Hyväksyt sen, että Applen luottamuksellisten tietojen luvaton paljastaminen tai käyttö voi aiheuttaa
Applelle korjaamatonta vahinkoa ja merkittävää haittaa, jota voi olla vaikea todentaa. Siksi hyväksyt sen,
että Applella on oikeus hakea välitöntä kieltomääräystä tämän sopimuksen mukaisten velvoitteidesi
täytäntöön saattamiseksi Applen mahdollisten muiden oikeuksien ja oikeussuojakeinojen lisäksi. Jos laki,
asetus tai toimivaltaisen tuomioistuimen lainvoimainen sitova päätös velvoittaa sinua paljastamaan
Applen luottamuksellisia tietoja, voit tehdä tällaisen paljastamisen, mutta vain jos olet ilmoittanut asiasta
Applelle ennen tällaista paljastamista ja ryhtynyt kaupallisesti kohtuullisiin ponnisteluihin rajoittaaksesi
tällaisten tietojen paljastamista ja pyrkinyt tällaisten tietojen luottamukselliseen ja suojaavaan käsittelytapaan.
Edellisen lauseen mukainen tietojen paljastaminen ei vapauta sinua velvoitteistasi kohdella tällaisia
tietoja Applen luottamuksellisina tietoina.

6. Luottamukselliset julkaisua edeltävät materiaalit.

A. Lisenssi ja rajoitukset. Jos Apple toimittaa sinulle julkaisua edeltävää materiaalia, Apple myöntää
täten sinulle tämän Sopimuksen ehtojen mukaisesti yksinoikeudellisen lisenssin, jota ei voi siirtää, käyttää
julkaisua edeltävää materiaalia vain niihin rajoitettuihin tarkoituksiin, jotka on mainittu tämän Sopimuksen
Osassa 6. Tällöin edellytetään kuitenkin, että jos tällaisiin julkaisua edeltäviin materiaaleihin sovelletaan
erillistä lisenssisopimusta, suostut siihen, että tällaisen materiaalin mukana toimitettu lisenssisopimus
tämän sopimuksen Osien 4 ja 5 lisäksi pätee myös julkaisua edeltävien materiaalien käyttöön. Hyväksyt
lisäksi sen, että jos tämän sopimuksen Osien 4 ja 5 ja lisenssisopimuksen luottamuksellisuusrajoitusten
välillä on ristiriitaisuuksia, sovelletaan lisenssisopimusta. Suostut olemaan käyttämättä julkaisua edeltäviä
materiaaleja mihinkään muuhun tarkoitukseen kuin testataksesi ja/tai kehittääksesi itse tuotetta, joka on
suunniteltu toimimaan samassa käyttöjärjestelmässä, jota varten julkaisua edeltävät materiaalit on suunniteltu.
Tämä sopimus ei anna sinulle mitään oikeuksia tai lisenssejä sisällyttää tai käyttää mitään Applen

immateriaaliomaisuutta (mukaan lukien esimerkiksi rajoituksetta liikesalaisuudet, patentit, tekijänoikeudet,
tavaramerkit ja teolliset mallit) mihinkään tuotteeseen. Mitään muita oikeuksia tai lisenssejä ei myönnetä tai
oleteta olevan mihinkään Applen immateriaaliomaisuuteen muussa kuin tässä nimenomaisesti ilmoitetussa
laajuudessa. Suostut olemaan purkamatta, selvittämättä käänteisessä järjestyksessä, pilkkomatta tai
muulla tavoin muuttamatta julkaisua edeltävää materiaalia ihmisille ymmärrettävään muotoon, ja suostut
olemaan muokkaamatta, verkottamatta, vuokraamatta, leasing-vuokraamatta, välittämättä, myymättä
tai lainaamatta julkaisua edeltävää materiaalia kokonaan tai osittain.

B. Julkaisua edeltävien materiaalien käytön ikärajoitus. Käyttämällä Julkaisua edeltäviä materiaaleja
vakuutat, että olet täysi-ikäinen lainkäyttöalueellasi (vähintään 18-vuotias monissa maissa tai monilla
alueilla) ja vakuutat, että sinulla on laillinen oikeus käyttää näitä julkaisua edeltäviä materiaaleja. Tämä
Sopimus on mitätön, jos laki sen kieltää, eikä oikeutta käyttää Julkaisua edeltäviä materiaaleja myönnetä
tällaisilla lainkäyttöalueilla. Jos olet sellaisten henkilöiden vanhempi tai laillinen huoltaja, jotka ovat iältään
yli 13 vuotta, mutta alle täysi-ikäisiä lainkäyttöalueellasi, voit sallia tällaisten henkilöiden käyttää Apple ID:täsi
ja salasanaasi, jotta he voivat käyttää Julkaisua edeltäviä materiaaleja yksinomaan valvonnassasi ja vain
tämän Sopimuksen mukaisesti. Olet vastuussa siitä, että kyseiset henkilöt noudattavat tätä Sopimusta
ja muita Applen sopimuksia, sekä vastuussa siitä, jos he rikkovat niitä.

C. Julkaisua edeltävien materiaalien suorituskyky. Julkaisua edeltävien materiaalien ei voi odottaa
toimivan samalla tavalla kuin lopullisen julkaisun tai kaupallisen tason tuotteen eikä niitä saa käyttää
sellaisten tietojen kanssa, joita ei varmuuskopioida riittävästi ja säännöllisesti. Lisäksi ne voivat sisältää
ominaisuuksia, toimintoja tai muita ohjelmistoja tai palveluita, jotka eivät ole vielä saatavilla. Ymmärrät,
että Apple ei ole välttämättä julkisesti ilmoittanut tällaisten Julkaisua edeltävien materiaalien saatavuudesta,
että Apple ei ole luvannut tai taannut sinulle, että tällaisia Julkaisua edeltäviä materiaaleja julkistetaan
tai toimitetaan saataville kenellekään tulevaisuudessa, ja että Applella ei ole nimenomaista tai epäsuoraa
velvollisuutta sinulle julkaista tai kaupallisesti esitellä tällaisia ohjelmistoja tai palveluja tai mitään vastaavaa
tai yhteensopivaa teknologiaa. Tiedostat nimenomaisesti ja suostut siihen, että kaikki tekemäsi tutkimus
tai kehitys, joka koskee Julkaisua edeltäviä materiaaleja, tehdään kokonaan omalla vastuullasi.

D. Julkaisua edeltävät lisämateriaalit. Apple voi tarjota sinulle aika ajoin pääsyn muihin Julkaisua
edeltäviin lisämateriaaleihin käytettäväksesi käyttäjän ominaisuudessa arviointitarkoituksia varten.
Joihinkin näistä voidaan soveltaa erillisiä ehtoja tämän Sopimuksen lisäksi, jolloin käyttösi on myös näiden
ehtojen alaista. Tällaiset Julkaisua edeltävät materiaalit eivät välttämättä ole saatavana kaikilla kielillä tai
kaikissa maissa tai kaikilla alueilla, eikä Apple väitä, että ne olisivat tarkoituksenmukaisia tai käytettävissä
tietyssä sijainnissa. Siltä osin kuin päätät käyttää tällaisia Julkaisua edeltäviä materiaaleja, teet sen
omasta aloitteestasi ja olet vastuussa kaikkien sovellettavien lakien noudattamisesta, mukaan lukien
sovellettavat paikalliset lait. Ymmärrät, että Apple ei ole vastuussa sinulle tai muille henkilöille (mukaan
lukien loppukäyttäjät) mistään kolmannen osapuolen palveluista tai mistään Applen palveluista. Apple ja
sen lisenssinantajat pidättävät oikeuden muuttaa, keskeyttää, poistaa tai estää pääsyn palveluihin milloin
tahansa. Missään tapauksessa Apple ei ole vastuussa tällaisten palveluiden poistamisesta tai pääsyn
estämisestä. Lisäksi, kun kyseiset Julkaisua edeltävät materiaalit julkaistaan kaupallisesti, tai Applen
pyynnöstä jo sitä aiemmin, suostut lopettamaan sinulle tämän Sopimuksen nojalla arviointitarkoituksiin
toimitetun Julkaisua edeltävien materiaalien kaiken käytön.

E. Suostumus tietojen keräämiseen ja käyttöön. Applen tuotteiden ja palveluiden testaamiseksi,
tarjoamiseksi ja parantamiseksi, ja vain jos asennat tai käytät muita Julkaisua edeltäviä materiaaleja, jotka
tarjotaan osana kehittäjien jakoprosessia, hyväksyt, että Apple ja sen tytäryhtiöt ja edustajat voivat kerätä
vianmääritystietoja, teknisiä ja käyttötietoja Julkaisua edeltävistä materiaaleista. Apple ilmoittaa sinulle
tällaisten tietojen keräämisestä Applen kehittäjäportaalissa, ja sinun tulee tarkistaa huolellisesti julkaisutiedot
ja muut Applen kyseisessä paikassa ilmoittamat tiedot ennen kuin valitset, asennatko tällaiset Julkaisua
edeltävät materiaalit ja käytätkö niitä. Asentamalla tällaisia Julkaisua edeltäviä materiaaleja tai käyttämällä
niitä tiedostat ja hyväksyt, että Applella ja sen tytäryhtiöillä ja edustajilla on suostumuksesi minkä tahansa
ja kaikkien tällaisten tietojen keräämiseen ja käyttämiseen yllä mainitulla tavalla.

7. Kehittäjän sisältölisenssi ja rajoitukset. Apple-kehittäjänä sinulla voi olla pääsy tiettyyn tekijänoikeuksin
suojattuun sisältöön (mukaan lukien rajoituksetta videoesitykset ja äänitallenteet), jonka Apple saattaa
aika ajoin tarjota sinulle ("Sisältö"). Sisältöä pidetään Applen luottamuksellisena tietona, ellei Apple toisin
sovi tai salli kirjallisesti. Et saa jakaa Sisältöä kenellekään, mukaan lukien rajoituksetta työntekijät ja
urakoitsijat, jotka työskentelevät samassa yhteisössä kuin sinä, riippumatta siitä, ovatko he Apple-kehittäjiä,
ellei Apple toisin nimenomaisesti salli. Näiden ehtojen mukaisesti Apple myöntää sinulle henkilökohtaisen
ja ei-siirrettävissä olevan lisenssin käyttää Sisältöä valtuutettuihin käyttötarkoituksiin Apple-kehittäjänä
edellyttäen, että voit ladata sisällöstä vain yhden (1) kopion ja että tällainen Sisällön lataus on suoritettava
Applen tällaista lataamista varten määrittämässä määräajassa. Et saa muokata, kääntää, jäljentää, levittää
Sisältöä tai luoda johdannaisia Sisällöstä tai sen osista, ellei Apple nimenomaisesti tätä salli. Et saa vuokrata,
leasing-vuokrata, lainata, myydä, alilisensoida, luovuttaa tai muutoin siirtää mitään oikeuksia Sisältöön.
Apple ja/tai Applen lisenssinmyöntäjät säilyttävät Sisällön ja sen kopioiden tai osien omistusoikeuden.
Apple on lisensoinut, ei myynyt, sinulle Sisällön käytettäväksi vain tämän Sopimuksen mukaisesti, ja Apple
pidättää kaikki oikeudet, joita ei ole nimenomaisesti myönnetty sinulle. Tämän lisenssin mukaiset oikeutesi
käyttää Sisältöä ja päästä siihen käsiksi päättyvät automaattisesti ilman Applen ilmoitusta, jos et noudata
jotakin näistä ehdoista.

8. Yhteensopivuuslaboratoriot ja Kehittäjien tekninen tuki (Developer Technical Support, DTS).
Apple-kehittäjänä sinulla voi olla pääsy Applen ohjelmistojen ja/tai laitteiden yhteensopivuuden testaus-
ja kehityslaboratorioihin ("Laboratoriot") ja/tai kehittäjien teknisen tuen tapauksiin ("DTS-palvelut"),
joiden käyttömahdollisuuden Apple saattaa aika ajoin tarjota sinulle Applen kehittäjäetuina tai erillistä
maksua vastaan. Hyväksyt sen, että tällaisten Laboratorioiden ja DTS-palveluiden käyttöön pätevät
Applen tällaisten palvelujen käyttökäytänteet, joita voidaan muuttaa aika ajoin ilmoittaen tai ilmoittamatta
tällaisista muutoksista sinulle etukäteen. Edellä mainittua rajoittamatta Apple voi julkaista Sivustolla ja/tai
lähettää sinulle sähköpostitse ilmoituksia tällaisista muutoksista. Sinun vastuullasi on tarkistaa Sivusto
ja/tai tarkistaa Applelle rekisteröimäsi sähköpostiosoitteesi tällaisten ilmoitusten varalta. Hyväksyt sen,
että Apple ei ole vastuussa sinulle tai kolmannelle osapuolelle tällaisten palvelujen muuttamisesta tai
lopettamisesta. Osana DTS-palveluita Apple voi toimittaa sinulle tiettyjä koodiosia, esimerkkikoodia,
ohjelmistoja ja muuta materiaalia ("Materiaalit"). Hyväksyt sen, että kaikki materiaalit, jotka Apple tarjoaa
osana DTS-palveluita, ovat sinulle lisensoituja ja että sinä käytät niitä vain Materiaalien mukana toimitettujen
ehtojen mukaisesti. Apple pidättää omistusoikeuden kaikkiin tällaisiin Materiaaleihin liittyviin oikeuksiinsa,
omistusoikeuksiinsa ja intresseihinsä, eikä mihinkään muuhun Applen immateriaaliomaisuuteen myönnetä
tai oleteta mitään muita oikeuksia tai lisenssejä. Sinulla ei ole oikeutta kopioida, purkaa, selvittää
käänteisessä järjestyksessä, alilisensoida tai muulla tavoin levittää tällaisia Materiaaleja, ellei Materiaalien
mukana seuraavissa ehdoissa nimenomaisesti toisin ilmoiteta. HYVÄKSYT SEN, ETTÄ KUN PYYDÄT
JA VASTAANOTAT TEKNISTÄ TUKEA DTS-PALVELUILTA, ET LUOVUTA APPLELLE MITÄÄN
TIETOJA, MUKAAN LUKIEN OHJELMISTOON SISÄLTYVÄT TIEDOT, JOTKA ON LUOVUTETTU
LUOTTAMUKSELLISESTI SINULLE TAI JOLLEKIN KOLMANNELLE OSAPUOLELLE. HYVÄKSYT SEN,
ETTÄ KAIKKI TOISIN VÄITTÄVÄT ILMOITUKSET, SELITTEET TAI ETIKETIT, JOTKA SISÄLTYVÄT
APPLELLE TOIMITTAMIISI TÄLLAISIIN MATERIAALEIHIN, OVAT PÄTEMÄTTÖMIÄ. APPLE VOI
VAPAASTI KÄYTTÄÄ KAIKKIA TÄLLAISIA SINULTA SAATUJA TIETOJA SOPIVAKSI KATSOMALLAAN
TAVALLA, JOLLEI SOVELLETTAVISTA PATENTEISTA TAI TEKIJÄNOIKEUKSISTA MUUTA JOHDU.
Apple pidättää oikeuden hylätä pyyntö käyttää Laboratorioita tai DTS-palveluita milloin tahansa ja
mistä tahansa syystä, jolloin Apple voi hyvittää sinulle hylätyn laboratoriopyynnön tai tukipyynnön.
Olet yksin vastuussa kadonneiden tai muuttuneiden tiedostojen, tietojen, ohjelmien tai muun toimitetun
materiaalin palauttamisesta.

9. Muutokset ja Viestintä. Apple pidättää oikeuden oman harkintansa mukaan muuttaa milloin tahansa
tätä sopimusta, mukaan lukien kaikki säännöt ja käytännöt. Olet vastuussa tällaisten muutosten, jotka
Apple on ilmoittanut sinulle (mukaan lukien uudet ehdot, päivitykset, versiot, lisäykset, muutokset ja muut
säännöt, käytännöt ja ehdot) ("Lisäehdot"), tarkistamisesta ja niihin tutustumisesta. Kaikki Lisäehdot
sisällytetään täten tähän Sopimukseen tällä viittauksella, ja Sivuston käytön jatkaminen osoittaa, että
hyväksyt kaikki Lisäehdot. Lisäksi Apple saattaa lähettää sinulle aika ajoin viestintää. Tällainen viestintä

voi tapahtua puheluiden ja/tai sähköpostiviestien muodossa, ja se voi sisältää muun muassa jäsenyystietoja,
markkinointiaineistoa, teknisiä tietoja ja päivityksiä ja/tai muutoksia koskien osallistumistasi Apple-kehittäjänä.
Hyväksymällä tämän Sopimuksen hyväksyt sen, että Apple saattaa toimittaa sinulle tällaista viestintää.

10. Sopimuskausi ja Sopimuksen päättyminen. Apple voi milloin tahansa irtisanoa tai keskeyttää
rekisteröitymisesi Apple-kehittäjänä Applen oman harkinnan mukaan. Jos Apple irtisanoo rekisteröitymisesi
Apple-kehittäjänä, Apple pidättää oikeuden hylätä mahdolliset uudet hakemuksesi milloin tahansa Applen
yksinoikeudellisen harkinnan mukaan. Voit päättää osallistumisen rekisteröityneenä Apple-kehittäjänä
milloin tahansa ja mistä tahansa syystä ilmoittamalla Applelle kirjallisesti aikomuksestasi tehdä niin. Tällaisen
osallistumisen päättämisen myötä tai Applen harkinnan mukaan tekemän osallistumisen keskeytyksen
myötä Applen myöntämät oikeudet ja lisenssit lakkaavat, mukaan lukien oikeutesi päästä Sivustolle,
ja suostut tällöin tuhoamaan kaikki hallussasi tai määräysvallassasi olevat Applen luottamukselliset tiedot.
Applen pyynnöstä suostut antamaan Applelle todistuksen tällaisesta tuhoamisesta. Tässä tapauksessa
tähän osallistumiseen liittyviä jo maksettuja maksuja tai muita maksuja ei palauteta tai hyvitetä kokonaan
tai osittain mistään syystä. Tämän Sopimuksen päättämisen jälkeen Osat 1, 3–5 ja 7 sekä Osat 10–19
sitovat edelleen sopimusosapuolia (mutta vain Applen tällaiseen käyttöön määrittämän keston ajan).

11. Applen itsenäinen kehitystyö. Mikään tässä Sopimuksessa ei heikennä Applen oikeutta kehittää,
hankkia, lisensoida, markkinoida, edistää tai jaella tuotteita, ohjelmistoja tai teknologioita, jotka suorittavat
samoja tai samankaltaisia toimintoja kuin muut tuotteet, ohjelmistot tai teknologiat, joita saatat kehittää,
tuottaa, markkinoida tai jaella.

12. Applen tavaramerkkien, logojen ja muun vastaavan omaisuuden käyttö. Suostut noudattamaan
Applen tavaramerkki- ja tekijänoikeusohjeita, jotka on julkaistu osoitteessa www.apple.com/legal
/guidelinesfor3rdparties.html ("Ohjeet") ja joita voidaan muuttaa ajoittain. Suostut olemaan käyttämättä
tavaramerkkejä "Apple", Apple-logoa, "Mac", "iPhone", "iPod touch" tai muita Applelle kuuluvia tai
lisensoituja tavaramerkkejä millään muulla tavalla kuin Applen nimenomaisessa kirjallisessa luvassa
kussakin tapauksessa sallimalla tavalla tai Applen ohjeiden sallimalla tavalla. Suostut siihen, että kaikki
Apple-tavaramerkkien luvallisesta käytöstä syntyvä liikearvo tulee Applen hyödyksi ja kuuluu Applelle.

13. Ei takuuta. APPLE JA SEN KUMPPANIYHTIÖT, TYTÄRYHTIÖT, NIMETYT EDUSTAJAT, JOHTAJAT,
TYÖNTEKIJÄT, EDUSTAJAT, KUMPPANIT JA LISENSSINMYÖNTÄJÄT (YHDESSÄ "APPLE" OSIEN 13
JA 14 ASIAYHTEYDEN MUKAISESTI) EIVÄT LUPAA, ETTÄ SIVUSTO, SISÄLTÖ, PALVELUT (MUKAAN
LUKIEN TÄSSÄ ASIAYHTEYDESSÄ TARKOITETUT TOIMINNOT TAI OMINAISUUDET), LABORATORIOT,
DTS-PALVELUT TAI MUUT TIEDOT TAI MATERIAALIT, JOTKA SAAT TÄSSÄ YHTEYDESSÄ APPLE-
KEHITTÄJÄNÄ (YHDESSÄ "PALVELU" OSIEN 13 JA 14 ASIAYHTEYDEN MUKAISESTI) OVAT TARKKOJA,
LUOTETTAVIA, OIKEA-AIKAISIA, TURVALLISIA, VIRHEETTÖMIÄ TAI KESKEYTYKSETTÖMIÄ TAI ETTÄ
NIIDEN MAHDOLLISET VIAT KORJATAAN. PALVELU TARJOTAAN "SELLAISENAAN" JA "SAATAVILLA
OLEVASSA MUODOSSA" JA PALVELU VOI MUUTTUA ILMOITTAMATTA. APPLE EI VOI VARMISTAA,
ETTÄ MISSÄÄN SISÄLLÖSSÄ (MUKAAN LUKIEN TIEDOSTOT, TIEDOT TAI MUUT TIEDOT), JOTA KÄYTÄT
TAI LATAAT PALVELUSTA, EI OLE VIRUKSIA, SAASTUMISTA TAI TUHOAVIA OMINAISUUKSIA. APPLE
EI MYÖSKÄÄN TAKAA MITÄÄN TULOKSIA TAI ONGELMIEN TUNNISTAMISTA TAI KORJAAMISTA OSANA
PALVELUA, JA APPLE KIISTÄÄ TÄLLAISEEN LIITTYVÄN VASTUUN. APPLE KIISTÄÄ KAIKKI NIMENOMAISET
TAI OLETETUT TAKUUT, MUKAAN LUKIEN KAIKKI TAKUUT TARKKUUDESTA, TEKIJÄNOIKEUKSIEN TAI
MUIDEN OIKEUKSIEN LOUKKAAMATTOMUUDESTA, MYYNTIKELPOISUUDESTA JA SOPIVUUDESTA
TIETTYYN KÄYTTÖTARKOITUKSEEN. APPLE KIISTÄÄ KAIKEN VASTUUN KOLMANSIEN OSAPUOLTEN
TEOISTA, LAIMINLYÖNNEISTÄ JA TOIMINNASTA PALVELUN KÄYTÖN YHTEYDESSÄ TAI SIIHEN
LIITTYEN. OTAT TÄYDEN VASTUUN PALVELUN KÄYTÖSTÄ JA KAIKISTA PALVELUN KÄYTTÖÖN
LIITTYVISTÄ RISKEISTÄ MUKAAN LUKIEN KAIKKI PALVELUSTA SAADUT TIEDOT NIIHIN KUITENKAAN
RAJOITTUMATTA. AINOA OIKEUSSUOJAKEINOSI APPLEA VASTAAN OLLESSASI TYYTYMÄTÖN
PALVELUUN ON PALVELUN KÄYTÖN LOPETTAMINEN. TÄMÄ KORVAUSVASTUUN RAJOITUS SISÄLTYY
OSAPUOLTEN VÄLISEEN SOPIMUKSEEN. SILTÄ OSIN KUIN APPLE SAATTAA JULKAISUA EDELTÄVÄT
OHJELMISTOT, LAITTEET TAI PALVELUT TAI NIIHIN LIITTYVÄT TIEDOT KÄYTTÖÖSI APPLE-KEHITTÄJÄNÄ,

YMMÄRRÄT, ETTÄ APPLELLA EI OLE VELVOLLISUUTTA TOIMITTAA PÄIVITYKSIÄ, PARANNUKSIA TAI
KORJAUKSIA TAI ILMOITTAA SINULLE APPLEN TEKEMISTÄ TUOTE- TAI PALVELUMUUTOKSISTA TAI
JULKISTAA TAI ESITELLÄ TUOTETTA TAI TUOTTEITA TAI PALVELUA TULEVAISUUDESSA.

14. Vastuuvapauslauseke. SIINÄ MÄÄRIN KUIN SOVELLETTAVA LAKI EI SITÄ KIELLÄ, APPLE EI
MISSÄÄN TAPAUKSESSA OLE VASTUUSSA HENKILÖVAHINGOISTA TAI MISTÄÄN SATUNNAISISTA,
ERITYISISTÄ, EPÄSUORISTA TAI VÄLILLISISTÄ VAHINGOISTA TAI VAHINGONKORVAUSVASTUUSTA
JOHTUVASTA VAHINGOSTA, MUKAAN LUKIEN RAJOITUKSETTA TOIMITUKSEN VIIVÄSTYMISESTÄ
JOHTUVAT VAHINGOT, VOITTOJEN, TIETOJEN, LIIKETOIMINNAN TAI LIIKEARVON MENETYKSESTÄ,
LIIKETOIMINNAN KESKEYTYMISESTÄ TAI MUISTA KAUPALLISISTA SYISTÄ AIHEUTUVISTA VAHINGOISTA
TAI MENETYKSISTÄ RIIPPUMATTA NIIDEN SYNTYTAVASTA LIITTYEN TÄHÄN SOPIMUKSEEN TAI
PALVELUN KÄYTTÖÖN TAI KYVYTTÖMYYTEEN KÄYTTÄÄ PALVELUA RIIPPUMATTA SIITÄ, ONKO
VÄITETYN VASTUUN OIKEUSPERUSTA SOPIMUS, TAKUU, ASETUKSEN TAI LAIN AIHEUTTAMA
VASTUU (MUKAAN LUKIEN HUOLIMATTOMUUS), TUOTEVASTUU TAI MUU OIKEUSPERUSTE, VAIKKA
APPLELLE OLISI ILMOITETTU TÄLLAISTEN VAHINKOJEN MAHDOLLISUUDESTA JA HUOLIMATTA
SIITÄ, ETTÄ OIKEUSSUOJAKEINOJEN OLENNAINEN TARKOITUS JÄISI TÄYTTYMÄTTÄ. APPLEN
KOKONAISVASTUU SINULLE TÄMÄN SOPIMUKSEN NOJALLA KAIKISTA VAHINGOISTA (MUUTOIN
KUIN SOVELLETTAVASSA LAISSA EDELLYTETÄÄN HENKILÖVAHINKOTAPAUKSISSA) EI VOI MISSÄÄN
OLOSUHTEISSA YLITTÄÄ 50 YHDYSVALTAIN DOLLARIN (50,00 USD) SUMMAA.

15. Kolmansien osapuolten ilmoitukset ja tuotteet. Kolmannen osapuolen ohjelmistoon, jonka
Apple tarjoaa sinulle Apple-kehittäjänä, voidaan liittää omat lisenssiehdot, jolloin tällaiset lisenssiehdot
säätelevät kyseisen kolmannen osapuolen ohjelmiston käyttöä. Kolmansien osapuolten ja kolmansien
osapuolten tuotteiden maininnat materiaaleissa, asiakirjoissa, mainonnassa tai kampanjoissa, jotka
toimitetaan sinulle Apple-kehittäjänä, on tarkoitettu vain tiedotustarkoituksiin, eikä kyse ole tällöin
suosituimmuusaseman tunnustamisesta tai suosituksesta. Kaikki kolmannen osapuolen tuotteiden
tekniset tiedot ja kuvaukset toimittaa kyseinen myyjä tai toimittaja, eikä Apple ole vastuussa näiden
toimittajien tai tuotteiden valinnasta, suorituskyvystä tai käytöstä. Kaikki yhteisymmärrysasiakirjat
tai -lausunnot, sopimukset tai takuut, jos sellaisia on, solmitaan ja toteutetaan suoraan myyjien ja
mahdollisten käyttäjien välillä.

16. Vientisäätely.

A. Et saa käyttää, muuten viedä maasta tai edelleenviedä Applelta saatuja Applen Luottamuksellisia tietoja
paitsi Yhdysvaltain lainsäädännön mukaisesti ja sen lainkäyttöalueen, jolta Applen Luottamukselliset
tiedot saatiin, lakien mukaisesti. Erityisesti mainitaan seuraavat seikat niihin kuitenkaan rajoittumatta:
Applen Luottamuksellisia tietoja ei saa viedä maasta tai edelleenviedä (a) mihinkään Yhdysvaltojen
kauppasaartoon asettamiin maihin tai alueille tai (b) kenellekään, joka on Yhdysvaltojen valtiovarainministeriön
pakoteluettelossa (Specially Designated Nationals -luettelossa) tai Yhdysvaltain kauppaministeriön
pakoteluettelossa tai muussa pakoteluettelossa, ilman vaadittavia viranomaislupia. Ryhtyessäsi Apple-
kehittäjäksi tai käyttämällä mitä tahansa Applen luottamuksellisia tietoja vakuutat ja takaat, ettet ole missään
tällaisessa maassa tai tällaisella alueella tai missään tällaisessa luettelossa. Suostut myös siihen, ettet käytä
Applen Luottamuksellisia tietoja mihinkään Yhdysvaltojen lainsäädännön kieltämään käyttötarkoitukseen,
mukaan lukien, näihin kuitenkaan rajoittumatta, ydinaseiden, kemiallisten tai biologisten aseiden
kehittämiseen, suunnitteluun, valmistukseen tai tuotantoon tai muihin sotilaallisiin käyttötarkoituksiin.

B. Vakuutat ja takaat, että Sinä et tai Sinua suoraan tai epäsuorasti hallitseva tai Sinun kanssasi yhteisessä
hallinnassa oleva yksikkö tai henkilö: (a) ole missään pakoteluettelossa maissa tai alueilla, joissa App
Store on saatavana, (b) harjoita liiketoimintaa missään Yhdysvaltojen vientikiellossa olevissa maissa
tai olevilla alueilla tai (c) ole sotilaallinen loppukäyttäjä Yhdysvaltojen lain 15 C.F.R. § 744 tarkoittamalla
tavalla ja tarkoittamassa laajuudessa. Tämän Osan 16 mukaisesti "hallinta" tarkoittaa, että yksiköllä
on suoraan tai epäsuorasti valta johtaa toisen yksikön hallintakäytäntöjä tai vaikuttaa niihin muun muassa
äänivaltaisten osakkeiden omistuksen, osakepääoman omistuksen tai sopimuksen kautta.

17. Sovellettava laki. Tätä sopimusta hallinnoidaan ja tulkitaan Kalifornian osavaltion lakien mukaisesti,
lukuun ottamatta Sopimuksen niitä ehtoja, jotka koskevat lakien ristiriitaisuuksia. Lisäksi sopimuksen
osapuolet hyväksyvät sen, että tämän sopimuksen osalta seuraavat toimielimet ovat toimivaltaisia: U.S.
District Court for the Northern District of California, California Superior Court for Santa Clara County,
Santa Clara County Municipal Court tai muu Santa Clara Countyn toimielin ratkaistaessa tästä
Sopimuksesta syntyneitä erimielisyyksiä, ja lisäksi Osapuolet sitoutuvat olemaan nostamatta kanteita
tai aloittamatta juridisia toimenpiteitä muissa toimielimissä.

18. Yhdysvaltain viranomaiset. Tiettyjä Applen Luottamuksellisia tietoja voidaan pitää "kaupallisina
tuotteina" (Commercial Item) siinä mielessä, kuinka alkuperäinen sulkeissa oleva englanninkielinen termi
on määritelty Yhdysvaltain laissa 48 CFR §2.101, jotka koostuvat "kaupallisista tietokoneohjelmistoista"
ja "kaupallisista tietokoneohjelmistojen dokumentaatioista" (alkuperäiset englanninkieliset termit "Commercial
Computer Software" ja "Commercial Computer Software Documentation") Yhdysvaltojen lakien 48 C.F.R.
§12.212 tai 48 C.F.R. §227.7202 näille termeille soveltuvin osin antamien määritelmien mukaisesti. Mikäli
lisenssin loppukäyttäjä on Yhdysvaltain viranomainen, sovelletaan säädöksiä 48 C.F.R. §12.212 tai 48 C.F.R.
§227.7202-1–227.7202-4 soveltuvin osin niin, että commercial computer software- ja commercial computer
software documentation -tuotteet on lisensoitu (a) vain commercial item -tuotteina ja (b) ainoastaan
samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä.
Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

19. Muut ehdot. Mikään tämän Sopimuksen nojalla toteutettavan toimen viivästyminen tai siihen
ryhtymättä jättäminen ei ole tällaisesta oikeudesta luopuminen, ellei Applen asianmukaisesti valtuutettu
nimenkirjoitusoikeudellinen edustaja nimenomaisesti kirjallisesti luovu tällaisesta oikeudesta, eikä mikään
oikeudesta luopuminen ole jatkuva luopuminen tai myöhempi luopuminen. Tämä sopimus sitoo seuraajiasi,
mutta sinä et voi siirtää sopimusta kokonaan tai osittain ilman Applen valtuutetun edustajan kirjallista lupaa.
Kaikki ehtojen vastaiset siirrot ovat mitättömiä. Jos jokin ehto todetaan täytäntöönpanokelvottomaksi tai
pätemättömäksi, kyseistä ehtoa rajoitetaan tai sen osia poistetaan mahdollisimman vähäisessä määrin
siten, että tämä Sopimus pysyy muuten voimassa ja täytäntöönpanokelpoisena. Tämä Sopimus muodostaa
koko osapuolten välisen sopimuksen koskien sen aihepiiriä ja korvaa kaikki aikaisemmat tai samanaikaiset
näkemykset tällaisesta aihepiiristä. Mikään tämän Sopimuksen ehtojen lisäys, poistaminen tai muuttaminen
ei sido Applea, ellei lisäystä tai muutosta ole tehty kirjallisesti ja sitä ole allekirjoittanut Applen valtuutettu
edustaja. Osapuolet vahvistavat pyytäneensä, että tämä Sopimus liitteineen ja liiteasiakirjoineen laaditaan
englanniksi. Les parties ont exigé que le présent contrat et tous les documents connexes soient rédigés
en anglais.

LYL134 6.5.2023


      Pasar al contenido principal

Novedades

Agenda

Tribuna

Spanish

English

Portuguese

Navegación principal

INICIO

LA RED

Historia

Composición

Organización

LEGISLACIÓN

ACTIVIDADES

Encuentros

Seminarios

Talleres

Otras actividades

DOCUMENTOS

Estándares Iberoamericanos

Reglamento RIPD

Estrategia RIPD 2021-2025

Guías/Orientaciones RIPD

Guías elaboradas por los países de la RIPD

Declaraciones RIPD

Memorias RIPD

Otros documentos de interés

ENLACES DE INTERÉS

Países miembros

Instituciones Europeas

Otros Organismos e Instituciones

INICIO

LA RED

Historia

Composición

Organización

LEGISLACIÓN

ACTIVIDADES

Encuentros

Seminarios

Talleres

Otras actividades

DOCUMENTOS

Estándares Iberoamericanos

Reglamento RIPD

Estrategia RIPD 2021-2025

Guías/Orientaciones RIPD

Guías elaboradas por los países de la RIPD

Declaraciones RIPD

Memorias RIPD

Otros documentos de interés

ENLACES DE INTERÉS

Países miembros

Instituciones Europeas

Otros Organismos e Instituciones

Sobrescribir enlaces de ayuda a la navegación

Inicio

                  system

                  404

Página no encontrada

      No se ha encontrado la página solicitada.

  Estados Unidos Mexicanos

>>

  Otras entidades/Organizaciones Internacionales

>>

  Principado de Andorra

>>

  Reino de España

>>

  República Argentina

>>

  República de Cabo Verde

>>

  República de Chile

>>

  República de Colombia

>>

  República de Costa Rica

>>

  República de El Salvador

>>

  República de Guatemala

>>

  República de Honduras

>>

  República de Nicaragua

>>

  Republica de Panamá

>>

  República del Ecuador

>>

  República del Paraguay

>>

  República del Perú

>>

  República Democrática de Santo Tomé y Príncipe

>>

  República Dominicana

>>

  República Federativa del Brasil

>>

  República Oriental del Uruguay

>>

  República Portuguesa

>>

Menú al pie

        Red IPD@2019

Contacto

Política de Privacidad y Aviso legal

Sub Pié de pagina

TRIBUNA

Contenido

Consultar criterios de publicación